b'\n_START_ARTICLE_\nKrigsfortjenestekorset\n_START_SECTION_\nHistorie\n_START_PARAGRAPH_\nKrigsfortjenestekorset (KVK) ble etablert av Adolf Hitler i 1939 som en utmerkelse til ikke-stridende personell og skulle slik v\xc3\xa6re Jernkorsets parallell. Korset som ble utdelt under andre verdenskrig b\xc3\xa5de til sivilt og milit\xc3\xa6rt personell. Utdelinger av medaljen opph\xc3\xb8rte i 1945 da krigen var over. Det ble laget en ny produksjon i 1957 i en de-nazifisert versjon til krigsveteraner.\n_START_SECTION_\nB\xc3\xa6ring\n_START_PARAGRAPH_\nUnder formelle seremonier og milit\xc3\xa6re parader ble kors av 2. klasse b\xc3\xa5ret etter b\xc3\xa5ndet eller som del av en medaljegruppe. I likhet med jernkorset av 2. klasse ble b\xc3\xa5ndet festet i 2. knapphull p\xc3\xa5 uniformsjakken for soldater som var i tjeneste. Medaljen hadde lavere status enn jernkorset 2. klasse og b\xc3\xa5ndet skulle, i tilfeller hvor det var aktuelt, b\xc3\xa6res under jernkorsets b\xc3\xa5nd. Krigsfortjenestekorset av 1. klasse ble b\xc3\xa5ret p\xc3\xa5 venstre brystlomme p\xc3\xa5 uniformen. Ridderkorsene ble b\xc3\xa5ret i b\xc3\xa5nd rundt kraven. I tilfeller hvor en og samme person hadde mottatt medaljen b\xc3\xa5de med og uten sverd, ble kun medaljen med sverd benyttet.'